Document ID: 32015D0567

ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/567 ΤΗΣ ΕΠΙΤΡΟΠΉΣ
της 7ης Απριλίου 2015
για την τροποποίηση του παραρτήματος I της απόφασης 2003/467/ΕΚ όσον αφορά την αναγνώριση της Λιθουανίας ως κράτους μέλους επισήμως απαλλαγμένου από τη φυματίωση όσον αφορά τις αγέλες βοοειδών
[κοινοποιηθείσα υπό τον αριθμό C(2015) 2161]
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών, και ιδίως την παράγραφο 4 του παραρτήματος Α τμήμα I (1),
Εκτιμώντας τα ακόλουθα:
(1)
Η οδηγία 64/432/ΕΟΚ εφαρμόζεται στο ενδοενωσιακό εμπόριο βοοειδών. Καθορίζει τους όρους υπό τους οποίους ένα κράτος μέλος μπορεί να αναγνωριστεί ως επισήμως απαλλαγμένο από τη φυματίωση όσον αφορά τις αγέλες βοοειδών.
(2)
Το κεφάλαιο 1 του παραρτήματος I της απόφασης 2003/467/ΕΚ της Επιτροπής (2) παραθέτει τα κράτη μέλη τα οποία αναγνωρίζονται ως επισήμως απαλλαγμένα από τη φυματίωση όσον αφορά τις αγέλες βοοειδών.
(3)
Η Λιθουανία υπέβαλε στην Επιτροπή δικαιολογητικά έγγραφα τα οποία αποδεικνύουν τη συμμόρφωση του συνόλου της επικράτειάς της με τους όρους που προβλέπονται στην οδηγία 64/432/ΕΟΚ για την αναγνώριση των κρατών μελών ως επισήμως απαλλαγμένων από τη φυματίωση όσον αφορά τις αγέλες βοοειδών. Κατά συνέπεια, θα πρέπει να αναγνωριστεί ως κράτος μέλος επισήμως απαλλαγμένο από τη φυματίωση όσον αφορά τις αγέλες βοοειδών.
(4)
Συνεπώς, ο κατάλογος που παρατίθεται στο κεφάλαιο 1 του παραρτήματος I της απόφασης 2003/467/ΕΚ θα πρέπει να τροποποιηθεί, ώστε να συμπεριλάβει τη Λιθουανία.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα I της απόφασης 2003/467/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 7 Απριλίου 2015.

Labels: 18
6